**projektas**

**reg. Nr. T-26**

**2.11. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl pasvalio rajono savivaldybės tarybos 2017 m. SPALIO 25 d. sprendimo Nr. T1-216 „Dėl Pasvalio rajono savivaldybės viešųjų asmens sveikatos priežiūros įstaigų išlaidų, skirtų darbo užmokesčiui ir medikamentams, normatyvų nustatymo“ pakeitimo** |
| 2023 m. vasario d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos priežiūros įstaigų įstatymo 28 straipsnio 5 punktu ir atsižvelgdama į viešosios įstaigos Pasvalio ligoninės 2023 m. sausio 11 d. raštą Nr. R3-29 „Dėl išlaidų normatyvų“, viešosios įstaigos Pasvalio pirminės asmens sveikatos priežiūros centro 2023 m. sausio 12 d. raštą Nr. R3-13 „Dėl darbo užmokesčio išlaidų normatyvų“, Pasvalio rajono savivaldybės taryba nusprendžia

Pakeisti Pasvalio rajono savivaldybės tarybos 2017 m. spalio 25 d. sprendimo Nr. T1-216 „Dėl Pasvalio rajono savivaldybės viešųjų asmens sveikatos priežiūros įstaigų išlaidų, skirtų darbo užmokesčiui ir medikamentams, normatyvų nustatymo“ 1 punktą ir jį išdėstyti taip:

„1. Nustatyti Pasvalio rajono savivaldybės viešųjų asmens sveikatos priežiūros įstaigų išlaidų, skirtų darbo užmokesčiui ir medikamentams, normatyvus nuo patirtų sąnaudų:

|  |  |  |  |
| --- | --- | --- | --- |
| Eil. Nr. | Viešoji įstaiga | Išlaidų normatyvas darbo užmokesčiui(procentais, su „Sodra“) | Išlaidų normatyvas medikamentams (procentais)**(vaistai, tirpalai, tvarsliava)**  |
| 1.1. | VšĮ Pasvalio pirminės asmens sveikatos priežiūros centras | iki 80 | iki 5,5 |
| 1.2. | VšĮ Pasvalio ligoninė  | iki 80  | iki 5“ |

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Renata Nevulytė

2023-01-17, tel. (8 451) 54 086

Suderinta DVS Nr. RTS-21

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2017 m. SPALIO 25 d. sprendimo Nr. T1-216 „Dėl Pasvalio rajono savivaldybės viešųjų asmens sveikatos priežiūros įstaigų išlaidų, skirtų darbo užmokesčiui ir medikamentams, normatyvų nustatymo“ pakeitimo**

**2023-01-17**

Pasvalys

1. **Sprendimo projekto rengimo pagrindas.**

 Nustatyti VšĮ Pasvalio ligoninės (toliau – Ligoninė) ir VšĮ Pasvalio pirminės asmens sveikatos priežiūros centro (toliau – Pasvalio PASPC) išlaidų, skirtų darbo užmokesčiui ir medikamentams, normatyvus. Vadovaujantis Lietuvos Respublikos sveikatos priežiūros įstaigų įstatymo 28 straipsnio 5 punktu, viešosios įstaigos steigėjo kompetencija nustatyti viešosios asmens sveikatos priežiūros įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai viešajai įstaigai. 2023 m. sausio 11 d. gautas Ligoninės raštas Nr. R3-29 „Dėl išlaidų normatyvų“ ir 2023 m. sausio 12 d. gautas Pasvalio PASPC raštas Nr. R3-13 „Dėl darbo užmokesčio išlaidų normatyvų“ (raštai pridedami), kuriuose prašoma, atsižvelgiant į 2021 m. lapkričio 15 d. Lietuvos nacionalinės sveikatos sistemos šakos kolektyvinės sutarties Nr. S-234 5.2 punktą bei Viešųjų asmens sveikatos priežiūros įstaigų specialiosios dalies 2, 3 ir 9.2 punktus, nustatyti įstaigų darbo užmokesčio sąnaudų normatyvus padidinti iki 80 proc.

**2. Sprendimo projekto tikslai ir uždaviniai.**

Sprendimo projektu siūloma pakeisti viešųjų asmens sveikatos priežiūros įstaigų išlaidų, skirtų darbo užmokesčiui, normatyvų nustatymą.

**3. Kokios siūlomos naujos teisinio reguliavimo nuostatos ir kokių rezultatų laukiama**

Teisės aktų nuostatų vykdymas.

**4. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**5.Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**7. Sprendimo projekto antikorupcinis vertinimas.**

Priimtas sprendimo projektas įtakos korupcijai neturės.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

VšĮ Pasvalio ligoninė, VšĮ Pasvalio pirminės asmens sveikatos priežiūros centras, Socialinės paramos ir sveikatos skyriaus vyriausioji specialistė (Savivaldybės gydytoja).

PRIDEDAMA:

1. VšĮ Pasvalio ligoninės 2023 m. sausio 11 d. raštas Nr. R3-29, 1 lapas.
2. VšĮ Pasvalio pirminės asmens sveikatos priežiūros centro 2023 m. sausio 12 d. raštas Nr. R3-13, 1 lapas.

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė